CELEX: 22019D1370
Language: sk
Date: 2017-10-27 00:00:00
Title: Rozhodnutie Spoločného výboru EHP č. 207/2017 z 27. októbra 2017, ktorým sa mení príloha XX (Životné prostredie) k Dohode o EHP [2019/1370]

22.8.2019   
               
               
                  SK
               
               
                  Úradný vestník Európskej únie
               
               
                  L 219/21
               
            
         ROZHODNUTIE SPOLOČNÉHO VÝBORU EHP č. 207/2017
         z 27. októbra 2017,
         ktorým sa mení príloha XX (Životné prostredie) k Dohode o EHP [2019/1370]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Smernica Komisie (EÚ) 2015/996 z 19. mája 2015, ktorou sa ustanovujú spoločné metódy posudzovania hluku podľa smernice Európskeho parlamentu a Rady 2002/49/ES (1), sa má začleniť do Dohody o EHP.
                  
               
                     (2)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XX k Dohode o EHP sa za bod 32g (smernica Európskeho parlamentu a Rady 2002/49/ES) vkladá tento bod:
            
               
                           „32ga.
                        
                        
                           
                              32015 L 0996: smernica Komisie (EÚ) 2015/996 z 19. mája 2015, ktorou sa ustanovujú spoločné metódy posudzovania hluku podľa smernice Európskeho parlamentu a Rady 2002/49/ES (Ú. v. EÚ L 168, 1.7.2015, s. 1).“
                        
                     
         
         
            Článok 2
            Znenie smernice (EÚ) 2015/996 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 28. októbra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 27. októbra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 168, 1.7.2015, s. 1.
         
            (*1)  Ústavné požiadavky neboli oznámené.